b'\n_START_ARTICLE_\nNicol\xc3\xa1s Mihovilovi\xc4\x87 Raj\xc4\x8devi\xc4\x87\n_START_PARAGRAPH_\nNicol\xc3\xa1s Mihovilovi\xc4\x87 Raj\xc4\x8devi\xc4\x87 (Punta Arenas, 25. velja\xc4\x8de 1916. - Quilpue, Santiago, 31. srpnja 1986.) je \xc4\x8dileanski knji\xc5\xbeevnik hrvatskog podrijetla. Dijete je hrvatskih iseljenika koji su se rodili u Hrvatskoj, a doselili u \xc4\x8cile po\xc4\x8detkom 20. stolje\xc4\x87a. Otac je iz \xc5\xa0kripa, a mati iz Pu\xc4\x8di\xc5\xa1\xc4\x87a._NEWLINE_Stariji je brat \xc4\x8dileanskog knji\xc5\xbeevnika Dominga Mihovilovi\xc4\x87a Raj\xc4\x8devi\xc4\x87a._NEWLINE_Nicol\xc3\xa1s Mihovilovi\xc4\x87 Raj\xc4\x8devi\xc4\x87 je inovirao \xc4\x8dileansku knji\xc5\xbeevnost. Osobito se to odnosi na knji\xc5\xbeevnost \xc4\x8dileanskog juga. Njegova novina je ta \xc5\xa1to je uveo gradsku tematiku. \xc4\x8cilski pisac Francisco Coloane pohvalio je Mihovilovi\xc4\x87a kao osobu koja je najbolje opisala pampu u Magallanesu. Hrvatska tematika pro\xc5\xbeima sva Mihovilovi\xc4\x87eva djela, prije svega hrvatski iseljenici na \xc4\x8dileanskom krajnjem jugu._NEWLINE_Napisao je tri romana koji \xc4\x8dine trilogiju. Bave se osobama iz Magallanesa. Osim tih romana objavio je zbirku kratkih pri\xc4\x8da._NEWLINE_Bio je sudionikom \xc2\xbfQui\xc3\xa9n es qui\xc3\xa9n en las letras chilenas? 1978. godine._NEWLINE_Dopisni je \xc4\x8dlan \xc4\x8cilske akademije._NEWLINE__NEWLINE_Romani:_NEWLINE__NEWLINE_- Iz daleka zauvijek, 1966. (6. izdanja, preveden na engleski)_NEWLINE__NEWLINE_- Izme\xc4\x91u neba i ti\xc5\xa1ine, 1974. (preveden na njema\xc4\x8dki, nagrada Grada Santiaga 1979.)_NEWLINE__NEWLINE_- Po moru na kraju svijeta_NEWLINE_Kratke pri\xc4\x8de:_NEWLINE__NEWLINE_- Simbad bez mora, 1985.'